Italia a ajuns la cel mai mare număr de decese cauzate de Covid-19 din Europa. A depășit Marea Britanie.
Italia a depășit Marea Britanie la numărul de decese cauzate de coronavirus. Țara a ajuns ieri la cel mai mare număr de morți din Europa, de la începutul pandemie. În total, 64.036 de oameni au murit în Italia.
Italia a înregistrat, sâmbătă, 649 de noi decese în ultimele 24 de ore şi 19.903 noi cazuri de infectare.Astfel, Italia a ajuns la cel mai mare număr de decese provocate de coronavirus din Europa, depășind Marea Britanie, care are cu zece morți mai puțin – 64.026, scrie AFP.Marea Britanie a trecut de pe primul loc pe al doilea în clasamentul negativ privind numărul de morți, fiind urmată de Franța (57.567), Spania (47.624), Rusia (46.453) şi Polonia (22.676).Dacă ne uităm la bilanțul țărilor europene din ultimele șapte zile, observăm că Italia a avut cel mai mare număr de noi decese – 4.522, devansând astfel Rusia (3.769), Germania (2.949), Marea Britanie (3.012) şi Polonia (2.815).La nivel mondial, doar SUA, Brazilia, India şi Mexic înregistrează un număr mai mare de decese de la începutul pandemiei.